**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 05.05.2020, ora 08.00 – 06.05.2020, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 06.05.2020, ora 07.00**

**RÂURI**

**Debitele au fost în creștere,** datorită precipitațiilor prognozate, cedării apei din stratul de zăpadă aferent zonelor montane înalte și propagării, pe râurile din bazinele: Iza, Tur, Someş, Crasna, Barcău, Crişuri, Mureş, Bega, Timiş, Bârzava, Caraş, Nera, Cerna, cursul inferior al Jiului, cursurile mijlocii şi inferioare ale Oltului, Vedei, Argeşului, Ialomiţei şi Siretului precum şi pe cursul superior al Prutului.

Pe celelalte râuri debitele au fost în scădere.

 Debitele se situează la valori cuprinse între 30 – 90% din normalele lunare, mai mari (în jurul și peste normalele lunare) pe râurile din bazinele hidrografice: Vișeu, Iza, Tur, Lăpuș, pe râul Motru, în bazinul superior al Ialomiței și pe unii afluenți ai Oltului și mai mici (sub 30% din normalele lunare) pe râurile din bazinele Bârzava, Caraș, Nera, Cerna, Bârlad, pe cursurile mijlocii și inferioare ale Crasnei, Barcăului, Târnavelor, bazinul inferior al Bistriței și afluenții Prutului.

Nivelurile pe râuri la staţiile hidrometrice se situează sub **COTELE DE ATENŢIE**.

**Debitele vor fi în creștere prin propagare** pe cursurile mijlocii şi inferioare ale Someşului, Crasnei, Crişurilor, Mureşului, Begăi, Timişului şi cursurile inferioare ale Jiului, Oltului, Vedei, Argeşului, Ialomiţei, Buzăului, Siretului şi Bârladului.

 Pe celelalte râuri vor fi în general în scădere.

Scurgeri importante pe versanți, torenți, pâraie cu posibile efecte de inundații locale, se pot produce pe unele râuri mici din zonele de deal și munte şi pe cele din Dobrogea, ca urmare a precipitaţiilor, torențiale, sub formă de aversă, prognozate şi propagării.

**DUNĂRE**

**Debitul la intrarea în ţară (secţiunea Baziaş) în intervalul 05.05.2020 – 06.05.2020 a fost în creştere uşoară, având valoarea de 3400 m3/s**, sub media multianuală a lunii **mai (7250 m3/s).**

În aval de Porţile de Fier debitele au fost relativ staţionare pe tot sectorul românesc.

**Debitul la intrarea în ţară (secţiunea Baziaş) va fi staţionar (3400 m3/s).**

În aval de Porţile de Fier, debitele vor fi în creștere pe sectorul Gruia – Giurgiu şi relativ staţionare pe sectorul Olteniţa – Tulcea.

**2.** **Situația meteorologică în intervalul 05.05.2020, ora 09.00 – 06.05.2020, ora 06.00**

**Administraţia Naţională de Meteorologie (A.N.M.) a emis la data de 05.05.2020, la ora 12.00, Informarea meteorologică nr. 37 - vizând intensificări ale vântului, ploi moderate cantitativ și precipitații mixte la munte, valabilă în intervalul 05.05.2020, orele 15:00 – 07.05.2020, orele 20:00: „În intervalul menționat, în cea mai mare parte a țării temporar vor fi intensificări ale vântului, cu viteze la rafală în general de peste 45...55 km/h. La munte rafalele vor depăși 60...70 km/h și se vor semnala precipitații mixte. Local și temporar va ploua moderat cantitativ și vor fi perioade cu manifestări de instabilitate atmosferică (averse ce pot avea și caracter torențial, descărcări electrice și izolat căderi de grindină). În intervale scurte de timp sau prin acumulare, cantitățile de apă vor depăși 15...25 l/mp și punctiform 30 l/mp.”**

**A fost emisă şi o Atenţionare cod GALBEN,** cu 3 mesaje:

**- MESAJ 1:** Interval de valabilitate: 06 mai 2020, ora 06:00 – 07 mai 2020, ora 20:00, Fenomene și zone vizate: în zona montană înaltă, intensificări ale vântului și viscol: „În intervalul menționat, în zona montană înaltă, vântul va avea intensificări cu rafale de peste 90...100 km/h, iar cu precădere în Carpații Meridionali, mai ales în noaptea de miercuri spre joi (6/7 mai) și pe parcursul zilei de joi (07 mai), va sufla tare, cu viteze de peste 110...120 km/h.

Temporar, la altitudini de peste 1700 m, se vor semnala precipitații predominant sub formă de ninsoare și local va fi viscol, iar vizibilitatea va scădea semnificativ**”*.***

**- MESAJ 2:** Interval de valabilitate: 06 mai 2020, ora 09:00 – 06 mai 2020, ora 20:00, Fenomene și zone vizate: județele Mehedinți, Dolj, Olt și Teleorman, precum și sudul județelor Gorj și Vâlcea, intensificări ale vântului: **„**Pe parcursul zilei de miercuri (06 mai) vântul va avea intesificări cu viteze la rafală cuprinse, în general, între 55 și 65 km/h**”*.***

**- MESAJ 3:** Interval de valabilitate: 06 mai 2020, ora 12:00 – 07 mai 2020, ora 20:00, Fenomene și zone vizate: județele Satu Mare, Sălaj, Maramureș, Cluj, Bistrița-Năsăud, Mureș, Harghita, Covasna, Hunedoara, Brașov, Alba și Sibiu, intensificări ale vântului: **„**În intervalul menționat, local și temporar vor fi intensificări ale vântului cu viteze la rafală ce vor depăși în general 55 și 65 km/h**”*.***

**Notă: *În funcție de evoluția și intensitatea fenomenelor, Administraţia Naţională de Meteorologie va actualiza prezentul mesaj prin avertizări de vreme severă imediată.***

Această informare meteorologică şi Atenţionarea Meteo cod Galben, au fost transmise de Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate:*

*- Alba, Arad, Argeş, Bacău, Bihor, Bistriţa-Năsăud, Botoşani, Braşov, Brăila, Buzău, Caraş-Severin, Călăraşi, Cluj, Constanţa, Covasna, Dâmboviţa, Dolj, Galaţi, Giurgiu, Gorj, Harghita, Hunedoara, Ialomiţa, Iaşi, Ilfov, Maramureş, Mehedinţi, Mureş, Neamţ, Olt, Prahova, Satu Mare, Sălaj, Sibiu, Suceava, Teleorman, Timiş, Tulcea, Vaslui, Vâlcea, Vrancea şi Municipiul Bucureşti (42 de prefecturi) (Informare).*

***- Alba, Arad, Argeş, Bacău, Bihor, Bistriţa-Năsăud, Braşov, Buzău, Cluj, Covasna, Dâmboviţa, Harghita, Hunedoara, Ialomiţa, Mehedinţi, Mureş, Neamţ, Prahova, Sibiu, Suceava, Timiş, Vâlcea şi Vrancea (23 prefecturi) –COD GALBEN (MESAJ 1);***

***- Dolj, Gorj, Mehedinţi, Olt, Teleorman şi Vâlcea (6 prefecturi) -COD GALBEN (MESAJ 2);***

***- Alba, Bistriţa-Năsăud, Braşov, Cluj, Covasna, Harghita, Hunedoara, Maramureş, Mureş, Satu Mare, Sălaj şi Sibiu (12 prefecturi) - COD GALBEN (MESAJ 3).***

**ÎN ŢARĂ**

**Valorile termice diurne deși în creștere** local semnificativă față de ziua anterioară în majoritatea regiunilor, s-au situat sub cele climatologic specifice datei în nord-vest și în centru, iar în rest au fost apropiate de cele normale. Cerul a avut înnorări, iar temporar a plouat îndeosebi din a doua parte a zilei în vest, nord-vest și în centru, în timp ce în restul țării, ploile s-au semnalat pe suprafețe mici în prima parte a intervalului și local noaptea. Ploile au avut mai ales caracter de aversă, iar în nord-vest au fost însoțite de descărcări electrice. La munte, la peste 1800m altitudine precipitațiile au fost sub formă de ninsoare. Izolat cantitățile de apă înregistrate până la ora 06 au depășit 15 l/mp în județul Bihor- la stația meteorologică Stâna de Vale și în județul Sălaj- la stația meteorologică Zalău. Vântul a suflat slab și moderat cu intensificări temporare la munte, în special pe creste, pe suprafețe restrânse și la cote mai reduse ziua și în sud-est și în centru, dar de scurtă durată și în timpul ploilor. Temperaturile maxime s-au încadrat între 15 grade la Joseni, Ocna Șugatag, Toplița și Întorsura Buzăului și 26 de grade la Calafat, iar la ora 06.00 se înregistrau temperaturi cuprinse între 3 grade la Sighetu Marmației, Ocna Șugatag și Borod și 15 grade la Tulcea.

**LA BUCUREŞTI**

 **Valorile diurne în creștere** față de ziua anterioară au caracterizat un regimul termic normal pentru această dată. Cerul a fost variabil, cu înnorări în a doua parte a intervalului când temporar a plouat slab. Vântul a suflat slab până la moderat. Temperatura maximă a fost de 21 de grade la Afumați, 22 de grade la Băneasa și 23 de grade la Filaret, iar la ora 06.00 se înregistrau 13 grade la Băneasa și Filaret și 14 grade la Afumați.

**3. Prognoza meteorologică în intervalul 06.05.2020, ora 09.00 – 07.05.2020, ora 09.00**

**ÎN ŢARĂ**

 **Vremea va deveni rece** pentru prima decadă a lunii mai în special în nord, în centru şi în est, precum şi în zonele submontane. În jumătatea nordică a țării, cerul va fi mai mult noros și pe arii relativ extinse va ploua, în timp ce, în restul zonelor înnorările vor fi temporare, iar ploile se vor semnala în prima parte a intervalului, local în sud-est și doar cu totul izolat în rest. **Ploile vor avea și caracter de aversă, pe arii restrânse se vor semnala și descărcări electrice, iar cantităţile de apă pe suprafețe mici vor depăși 15 l/mp. La munte precipitațiile vor fi mixte, iar în nordul Carpaților Orientali și în zona înaltă din celelalte masive montane vor predomina ninsorile şi se va depune strat de zăpadă. În cea mai mare parte a țării, temporar vor fi intensificări ale vântului, cu viteze la rafală în general de peste 45...55 km/h și local în jurul a 60 km/h cu precădere în sud-vest și în centru. În zona montană rafalele vor depăși 60...70 km/h, iar pe creste va sufla tare cu peste 90...110 km/h și local va fi viscol, condiții în care vizibilitatea va scădea semnificativ.** Temperaturile maxime se vor încadra în general între 11 și 18 grade, iar cele minime între 3 și 10 grade.

**LA BUCUREŞTI**

 **Vremea se va răci față de ziua anterioară**, astfel că temperatura maximă se va situa în jurul valorii de 17 grade, iar cea minimă va fi de 5...7 grade. Cerul va fi temporar noros, iar în prima parte a intervalului trecător va ploua slab. Ziua vor fi intensificări temporare ale vântului cu viteze la rafală de 45...50 km/h, iar noaptea va diminua semnificativ în intensitate.

**4. Buletin nivometeorologic pentru perioada 04.05.2020-07.05.2020, ora 21.00, pentru toate masivele**

**TABEL RISCURI DE AVALANŞE**

**Buletin**

|  |  |
| --- | --- |
| ***Masive:*** | ***PESTE 1800 m*** |
| **FĂGĂRAŞ** | **RISC MODERAT (2)** |
| **BUCEGI** | **RISC MODERAT (2)** |

1. **Evoluția vremii în intervalul 30.04.2020, ora 15.00 - 04.05.2020, ora 15.00**

Vremea a fost în general instabilă și s-a răcit în ultima parte a intervalului. Cerul a fost temporar

noros și pe arii relativ extinse s-au semnalat averse de ploaie, ce au avut și caracter torențial, însoțite de descărcări electrice, intensificări de scurtă durată ale vântului și izolat de grindină. Local cantitățile de apă au depășit 20-25 l/mp și izolat 35-40 l/mp. La altitudini de peste 1800 de metri, precipitațiile au fost mixte, temporar sub formă de ninsoare. În zona înaltă din Carpații Meridionali, ninsorile au fost mai consistente și s-a depus strat de zăpadă proaspătă de 20-30 cm. Vântul a suflat slab şi moderat, cu unele intensificări locale de 59-60 km/h și izolate de peste 120 km/h (Vf. Tarcu).

Stratul de zăpadă a crescut cu în zona înaltă Carpații Meridional cu până la 32 de cm la Bâlea Lac

și 20 cm la Vf. Omu, în rest a continuat să scadă.

**Grosimea stratului de zăpadă în 04.05.2020, ora 15.00:**

**Carpaţii Meridionali:** 120 cm la Bâlea-Lac, 54 cm la Vf. Omu, 7 cm Vf. Țarcu.

**Carpaţii Orientali:** 6 cm la Vf. Călimani, 1 cm la Ceahlău-Toaca.

1. **Prognoza vremii în intervalul 04.05.2020 – 07.05.2020, ora 21.00:**

Vremea va fi în general instabilă și se va răci în a doua zi a intervalului. Cerul va fi mai mult noros și pe arii relativ extinse se vor semnala precipitații mixte (ploi la altitudini de sub 1000 de metri și predominant ninsori la peste 1600 de metri). Local cantitățile de apă vor depăși 20-25 l/mp și izolat 35-40 l/mp. În zona înaltă din Carpații Meridionali se va depune strat de zăpadă proaspătă, pe alocuri consistent. Vântul se va intensifica, îndeosebi în cursul zilei de miercuri (6 mai) și al nopții de miercuri spre joi, când va sufla tare cu rafale ce vor depăși 80-100 km/h pe creste, viscolind sau spulberând zăpada.

**Temperaturi prognozate în intervalul 04.05.2020, ora 21.00 - 07.05.2020, ora 21.00:**

**Peste 1800 m: temperaturi minime**: -8 la -1 gr.C; temperaturi maxime: -6 la 5 gr.C;

**Sub 1800 m: temperaturi minime:** -5 la 3 gr.C; temperaturi maxime: -2 la 11 gr.C;

**Vânt la peste 2000 m**: din sector predominant nord-vestic cu viteze ce temporar vor depăși 80-100 km/h.

**Izoterma de 0 grade**: în jur de 2300 m la începutul intervalului în scădere spre 1500 metri.

1. **Evoluția stratului de zăpadă și a riscului de avalanșă:**

**4.a. Toate masivele-** Strat proaspăt de zăpadă la peste 1800 metri. Risc moderat de avalanșă

în Făgăraş şi Bucegi la peste 1800 m.

**4.b. Munții Făgăraș:** **Peste 1800m RISC MODERAT (2)**

**4.b.1. Principalele riscuri:** În principal, riscul de declanșare a avalanșelor este dat de stratul de zăpadă proaspătă care poate aluneca peste cel vechi, consolidat. Avalanșele se pot declanșa la supraîncărcări mari, pe pantele cu grad mare de înclinare şi în zonele adăpostite unde se găsesc depozite mai însemnate de zăpadă. În cazuri cu totul izolate, pot apărea avalanșe de fund ce nu vor angrena însă volume foarte mari de zăpadă.

**4.b.2. Stratul de zăpadă:**

La altitudini de peste 1800 de metri avem strat de zăpadă proaspătă care pe alocuri depășește 30 de cm, la care se vor adăuga alții, în medie 10-15 cm, în zilele următoare. Vântul intens va viscoli și spulbera ninsoarea, formând de asemenea și plăci de vânt la suprafața stratului, îndeosebi pe versanții cu expunere sudică și sud-estică. La baza stratului, pe versanții nordici, întâlnim și cristalele tip cupă. Pe văi și în zonele adăpostite sunt acumulări mai importante de zăpadă.

La altitudini de sub 1800 de metri, porțiuni cu start de zăpadă mai sunt doar izolat pe pantele umbrite, pe firul văilor sau în zonele cu depozite vechi.

**4.c. Munții Bucegi: Peste 1800m RISC MODERAT (2)**

**4.c.1. Principalele riscuri:** În principal, riscul de declanșare a avalanșelor este dat de stratul de zăpadă proaspătă care poate aluneca peste cel vechi consolidat. Avalanșele se pot declanșa la supraîncărcări mari, pe pantele cu grad mare de înclinare şi în zonele adăpostite unde se găsesc depozite mai însemnate de zăpadă. În cazuri cu totul izolate, pot apărea avalanșe de fund ce nu vor angrena însă volume foarte mari de zăpadă.

**4.c.2. Stratul de zăpadă:**

La altitudini de peste 1800 de metri avem strat de zăpadă proaspătă care pe alocuri depășește 20-30 de cm, la care se vor adăuga alți, în medie 10-15 cm, în zilele următoare. Vântul intens va viscoli și spulbera ninsoarea, formând de asemenea și plăci de vânt la suprafața stratului, îndeosebi pe versanții cu expunere sudică și sud-estică. La baza stratului, pe versanții nordici, întâlnim și cristalele tip cupă. Pe văi și în zonele adăpostite sunt acumulări mai importante de zăpadă.

La altitudini de sub 1800 de metri, porțiuni cu start de zăpadă mai sunt doar izolat, pe pantele umbrite, pe firul văilor sau în zonele cu depozite vechi.

**Restul masivelor:** Stratul de zăpadă este topit în cea mai mare parte, fiind prezent pe alocuri la peste 1800 de metri, în special pe versanții nordici, pe firul văilor, sau în zonele cu depozite vechi mai importante.

**Notă: RISC MARE –** cod roşu (4) ■ - stratul de zăpadă este puţin stabilizat pe majoritatea pantelor suficient de înclinate. Declanşarea avalanşelor este probabilă chiar şi printr-o slabă supraîncarcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

**RISC ÎNSEMNAT-** cod portocaliu (3) ■- pe numeroase pante suficient de înclinate, stratul de zăpadă este mediu sau putin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT -** cod galben (**2**) ■: pe anumite pante suficient de înclinate, stratul de zăpadă este mediu stabilizat; în rest este stabil. Declanşările de avalanşe sunt posibile mai ales din cauza supraîncărcării (cu schiori sau turişti) şi pe unele pante ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS -** cod verde **(1)** ■**:** stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2.Pe râurile interioare**

**A.B.A. Mureş** revine cu informaţii suplimentare referitoare la evenimentul de poluare, în urma precipitațiilor abundente din 04.05.2020, datorită cărora debitul apelor uzate a crescut peste capacitatea de procesare a treptei de epurare biologică a stației de epurare Cristești aparținând Aquaserv S.A., care deserveşte Mun. Târgu Mureş, jud. Mureş, astfel că, începând cu ora 0:05, s-au evacuat în râul Mureș ape uzate epurate mecanic cu un debit de 250-500 l/s.

La data de 05.05.2020, ora 01:30, deversarea a fost sistată, poluarea încetând, fiind deversate în Râul Mureş, un total de 21.632 mc apă uzată epurată insuficient. Se vor prezenta buletinele de analiză ale calităţii efluenţilor uzaţi evacuaţi pe gura de vărsare GV1 apelor uzate epurate mecanic, cât şi pe GV2, aferentă treptei de epurare biologică, emise de laboratoare acreditate RENAR, conform Autorizaţiei de Gospodărire a Apei.

**2.3.Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului informează** că, din rezultatele analizelor efectuate la 04.05.2020, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Nu s-au înregistrat depăşiri ale mediei zilnice de 50 µg/m3 pentru PM10** (pulberi în suspensie cu diametrul sub 10 microni)**.**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

**2. În domeniul solului şi vegetaţiei:**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 04-05.05.2020 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

4. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**Notă: ABA Jiu Craiova** a informat că **în ziuas de 05.05.2020, începând cu ora 11:00**, s-au efectuat manevre cu cele 2 vane de la golirea de fund de la **Barajul Valea de Peşti (jud. Hunedoara)**, vana de serviciu şi vana de siguranţă. Pe parcursul acestor manevre **au apărut unele probleme la vana de serviciu**, aceasta rămânând deschisă la încheierea manevrelor la ora 12:45, pe o poziţie deschis 6,8%, apărând mesajul de semnalizare „**AVARIE** ŞI DEPĂŞIRE CUPLU’’, pe panoul de comandă din Casa Puţului. Vana de siguranţă a funcţionat normal şi a fost închisă prin comandă de la distanţă. Nu s-au semnalat alte probleme deosebite la construcția hidrotehnică, care a funcționat conform parametrilor proiectați.

**DIRECȚIA DE COMUNICARE**